Den Vest-Sjællandske Avis, 1839-05-17
J en Artikel i Kbhvnsp.: "Bidrag til de vestindiske Activers nyeste Historie fortælles blandt Andet Følgende: "Da for nogen Tid siden de tvende kongl. Plantager Rust up Tiist og Work and Rest bleve forpagtningsledige, meldte der sig strax tvende Liebhabere til samme, nemlig en Jrsk Forvalter ved Navn Lucas og en Grev Moltke ved sin Svigerfader, Stadshauptmand de Nully, der begge gjorde sig sikkert Haab om at erholde hver en af Plantagerne for en aarlig Afgift af 2500 Rd. Det Følgende vil vise, at disse deres Forhaabninger neppe vare aldeles ufunderede; men ulykkeligviis indløb der samtidigen Tilbud fra forskjellige Sider om at overtage Forpagtningen mod forskjellige større Beløb indtil 4000 Rd. Under disse Omstændigheder kunde GjeldsLiqvidations-Commissionen naturligviis ikke gjøre, hvad der ved tidligere lignende Anledninger er skeet, nemlig uden videre, paa Collegii forventende Approbation, at overdrage Plantagerne til En eller Anden, men hele Sagen blev indstillet til Statsgjeldsdirectionens Afgjørelse, hvorved man dog ikke undlod, nan seet de indkomne, for Statskassen langt fordeelagtigere Tilbud, særdeles at anbefale den nævnte Lucas til at erholde Plantagen Work and Rest for en Sum af 2500 Rd., hvorom denne af Commissionen har erholdt skriftlig Erklæring. Til Forpagtningen af Rust up Tivist anbefaledes Grev Moltke, en Slægtning af Finantsministeren. Jmidlertid havde Statsgjeldsdirectionen fattet den vistnok høist priselige Beslutning at ville anvende de Principer, der i Danmark med saa megen Nytte bruges ved Salget eller Bortforpagtningen af offentlige Eiendomme, ogsaa paa Vestindien, og til alle Uinteresseredes store Glæde indløb der Ordre til at stille de nævnte Plantagers Forpagtning til offentlig Auction. Udfaldet svarede fuldkommen til Forventningen. Ved den den 23de November f. A. afholdte tredie Auction over Rust up Tivist tilsloges denne Jnspecteuren over de kongl. Plantager i Frederiksteds Jurisdiction, Major Mar koe, paa 5 Aar for 5025 Rd. vest. Cour. aarlig, hvorpaa denne, efter forud at have contant indbetalt Forpagtningssummen for et Aar og efterat have stillet fyldestgiørende Sikkerhed for Resten, den 1ste Januar d. A. overtog Plantagen. Med Hensyn til det Følgende bede vi vel at bemærke, at paa denne Auction bød Stadshauptmand de Nully for sin fraværende Svigersøn, Grev Moltke, ikke 2500 Rd. men 1500 Rd. vest. Cour. Den anden Plantage, Work and Rest, blev alternativ opraabt til Salg og til Bortforpagtning. Ved den den 1ste December f. A. afholdte tredie Auction bødes for Salget 74000 Rd. vest. Cour., hvilket Bud dog ikke approberedes af Commissionen; til Forpagtningen blev Plantage forvalter Fletcher Høistbydende for 4365, Næstbydende var den ovenfor ommeldte Lucas, ikke for2500 Rd., men for 360 Rd. Da denne imidlertid tilskrev Commissionen, at han, i Tillid til dens Løfte om at erholde Plantagen, ikke havde villet drive Buddene høiere op, men hvis han ikke kunde erholde den som Næstbydende, i alt Fald ønskede en ny Auction, blev en saadan berammet, hvorved han erholdt Hammerslag ikke for 2500, men for 4590 Rd., hvorpaa han tiltraadte Besiddelsen, efterat have erlagt et Aars Afgift forud og forøvrigt stillet Caution."